Плочата Яндзъ е тектонска плоча, съставляваща по-голямата част от Южен Китай. Често се разглежда като част от Евразийската плоча. Кръстена е на река Яндзъ. На изток граничи с Окинавската плоча чрез рифт, който образува Окинавската падина. На юг е в контакт с Филипинската плоча, а на север и на запад се допира с Евразийската плоча. Разломът Лонмъншан при Евразийската граница става причина за Земетресението в Съчуан през 2008 г.